**Vállalkozási keret-szerződés**

amely létrejött egyrészt a

**Szegedi Tudományegyetem** (székhely**:** 6720 Szeged, Dugonics tér 13.)

*Képviseli: Prof. Dr. Rovó László rektor*

 *és Dr. Fendler Judit kancellár*

Adószám: 19308650-2-06

Bankszámlaszám: MÁK 10028007-00282802-00000000

mint **Megrendelő**, másrészt

……………………………………..

Székhely:

*Képviseli:*

Cégjegyzékszám:

Adószám:

Bankszámlaszám:

továbbiakban, mint **Vállalkozó**, együttesen **Felek** között az alábbi feltételekkel:

1. **A szerződés tárgya és mennyisége:**
	1. Megrendelő **’A Szegedi Tudományegyetem szervezeti egységeinél, tanszékeinél lévő hűtőszekrények, mélyhűtők, fagyasztók, jégkészítők eseti megrendelésre történő javítása, karbantartása’** tárgyú és SZTE/2022/PSZ12 . számú nyílt beszerzési eljárás végeredményeképpen megrendeli, Vállalkozó elvállalja a javítást, karbantartást az ajánlattételi felhívásban, a nyertes ajánlatban foglalt feltételekkel, amelyek a szerződés elválaszthatatlan részét képezik.
	2. A szerződés mennyisége beszerzéssel vagy selejtezéssel folyamatosan változhat. A szerződés megkötésének időpontjában fennálló adatokat a 2. számú melléklet tartalmazza részletesen.
	3. A szerződés keretösszege: nettó 10.000.000,- Ft/3 év.
2. **A teljesítés ellenértéke és a fizetési feltételek:**
3. Eseti javítás, karbantartás rezsióradíja: nettó ………,- Ft + Áfa, azaz bruttó …………,- Ft/óra
4. Selejtezés költsége (amennyiben 1 felmérés alkalmával csak 1 db készülék bevizsgálását kéri a megrendelő): nettó ………..,- Ft + ÁFA, azaz bruttó ..…....,- Ft/felmérés/1 db készülék
5. Selejtezés költsége (amennyiben 1 felmérés alkalmával több készülék bevizsgálását kéri a megrendelő): nettó ………..,- Ft + ÁFA, azaz bruttó ..…....,- Ft /felmérés/1 db készüléken felüli db
6. A beépítésre kerülő főbb alkatrészek összes ára: nettó ………..,- Ft + ÁFA, azaz bruttó ..…....,- Ft
7. Vállalkozó a megrendelt munka elvégzését munkalapon leigazoltatja Megrendelő megbízott képviselőjével. A munkalap képezi a számla alapbizonylatát.
8. Vállalkozó minden egyes javítási, karbantartási munka teljesítését követően 1 db számla benyújtására jogosult, melyet a Megrendelő a számla kézhezvételét követő 30 napon belül átutalással teljesít a Vállalkozó.......................Bank Rt. ……......…………..számú számlájára.
9. Vállalkozó jogosult a vállalkozási díjakat egyoldalúan minden naptári év február 1. napjától a KSH által közzétett előző évi hivatalos, általános inflációs indexszel korrigálni.
10. A számlán kérjük feltüntetni a szerződésünk fejlécében található EOS azonosítószámot és technikai kötelezettségvállalási számot.
11. **A Vállalkozó jogai és kötelezettségei:**
	1. A Vállalkozó köteles a hibabejelentő űrlap e-mailen történő megküldését követő ……óra időponton belül megkezdeni a helyszínen a hiba feltárását.
	2. A vállalkozó a hibafeltárását követően ajánlatot ad az alábbi részletezéssel:
* hány órát tesz ki a javítás, ez felszorozva a szerződésben szereplő rezsióra díjjal, a javításra fordított munkaidő akként számítandó, hogy az első megkezdett óra egy órának számít, viszont ezen felül minden megkezdett fél órát számíthat fel a leendő vállalkozó.
* a főbb alkatrészek darab árát (1. sz. melléklet szerint),
* egyéb anyagok díját, amelyekről előzetesen egyeztetni köteles a megrendelővel.
* A vállalkozó csak az árajánlat megrendelő általi elfogadását követően kezdheti meg a javítást.
	1. Ha a javítás 48 óra időtartamot meghaladja, Vállalkozó köteles térítésmentesen a meghibásodott géppel azonos kategóriájú cserekészüléket biztosítani a javítás időtartamára. A javítandó és a cseregép szállítását Vállalkozó térítésmentesen végzi.
	2. Vállalkozó köteles hibabejelentésre munkanapokon 800-tól 16 óráig tartó időszakban
* telefonos,
* e-mail-es elérhetőséget biztosítani.
	1. Vállalkozó köteles előre felhívni a Megrendelő figyelmét abban az esetben, amikor a gép gazdaságosan nem javítható, javasolt a selejtezése. Selejtezéshez Vállalkozó a Megrendelő kérésére köteles selejtezési jegyzőkönyvet kiállítani a szerződés szerinti egységáron.
	2. Vállalkozó a javítás és karbantartás során környezetvédelmi előírásoknak megfelelő termékeket köteles használni. Vállalkozó a javítás, karbantartás, főbb alkatrész csere során keletkező, további használatra alkalmatlan, környezetre ártalmas anyagokat, alkatrészeket köteles elszállítani. Ezek további elhelyezésével kapcsolatosan Megrendelőt semminemű felelősség nem terheli.
	3. Vállalkozó vállalja, hogy a munkavégzés során betartja a munkavédelmi, tűzvédelmi és környezetvédelmi előírásokat, elszállítás és visszaszállítás esetén a nyilvántartási előírásokat, (beleértve a cserekészülékeket is).
	4. A Vállalkozó az általa végzett javításra, karbantartásra……………………… időtartam jótállást vállal. A Vállalkozó az általa beépített főbb alkatrészekre a gyártó által megadott időtartamú szavatosságot vállal.
	5. A Vállalkozó az elektromos berendezések üzembiztonságát szerelői felelősséggel biztosítja.
	6. A javításhoz, a karbantartáshoz és az üzemeltetéshez szükséges alkatrészeket a Vállalkozó saját költségére beszerzi, szükség szerint leszállítja, annak ellenértékét Megrendelő felé esetenként tovább számlázza. Vállalkozó alkalmazott főbb alkatrész árait a szerződés 1. számú melléklete tartalmazza.
	7. Vállalkozó köteles eredeti gyári anyagokat, és alkatrészeket felhasználni a teljesítés során.
	8. A Vállalkozó a részletezett feladatokat elvállalja, és maradéktalanul elvégzi, azok elvégzéséhez szükséges módszerek, valamint a meghatározott szakmai követelmények szakszerű alkalmazásával.
	9. A Vállalkozó kötelezi magát a tudomására jutott bizalmas szervezeti információk védelmére, a megszerzett információk szigorúan bizalmas kezelésére, mely keretében a Vállalkozó minden információt, melynek titokban tartásához Megrendelőnek jogos érdeke fűződik, nem adhat át a Megrendelő előzetes engedélye nélkül harmadik személynek.
	10. A Vállalkozó a szerződés tárgyában rögzített feladatok elvégzésére kellően felkészült és megfelelő tapasztalatokkal rendelkező munkatársakat biztosít, kifejezetten a felhívásban és az ajánlatában megadott referencia szakértőt tekintve.
	11. Vállalkozó jelen szerződés aláírásával nyilatkozik, hogy a Nemzeti Vagyonról szóló 2011.évi CXCVI. tv. 3.§. (1) bekezdés 1. pontjában foglaltakat ismeri, melyben foglaltak alapján szervezetük átlátható szervezetnek minősül. Vállalja továbbá, hogy amennyiben a fentiekkel kapcsolatban változás történik, arról az Egyetemet haladéktalanul tájékoztatja.
	12. A Vállalkozóaz adott hónapban elvégzett javításokról köteles adatszolgáltatást küldeni legkésőbb a következő hónap 10-ig, a huszta.imrene@szte.hu e-mail címre, minimum az alábbi adattartalommal: SZTE szervezeti egységének megnevezése, megrendelés dátuma és a megrendelés árajánlat szerinti teljes bruttó összege.
1. **A Megrendelő jogai és kötelezettségei:**
	1. Az igénylő egység saját hatáskörben, e-mailben jelzi a vállalkozónak a hűtőszekrény, mélyhűtő, fagyasztó, jégkészítő meghibásodását a Beszerzési Igazgatóság dokumentumtárában a nyomtatványok menüpont alatt megtalálható hibabejelentő űrlap kitöltésével. Bruttó 200.000,- Ft-ot elérő vagy meghaladó összegű megrendelés csak a Beszerzési Igazgatóságon keresztül igénylőlappal együtt kezdeményezhető.
	2. A Megrendelő erre feljogosított képviselője jogosult a Vállalkozó tevékenységének értékelésére, teljesítés elfogadására, illetve el nem fogadására. A teljesítésigazolás kiállítására Megrendelő részéről vezető vagy az általa meghatalmazott személy jogosult.
	3. A Megrendelő a teljesítés elfogadásával köteles a díj megfizetésére.
	4. A Megrendelő a lehető legrövidebb időn belül tájékoztatja a Vállalkozót bármilyen, a Vállalkozó munkáját érintő változásról.
	5. Ha a Megrendelőnek felróható okokból kifolyólag a Vállalkozó akadályoztatva van a munka végrehajtásában, az abból fakadó késedelmes munkavégzés miatt a Vállalkozót semmilyen felelősség nem terheli.
	6. Megrendelő köteles előzetes egyeztetés szerint lehetővé tenni Vállalkozó részére a munkavégzés helyére való bejutást, és köteles a javításhoz, karbantartáshoz megfelelő feltételeket nyújtani, továbbá az elvégzett munkáról a teljes körűen és tényszerűen kitöltött munkalapot leigazolni, valamint a leszállított alkatrészeket szállítójegyen átvenni.
	7. Megrendelő fizetési késedelme esetén késedelmi kamatot tartozik fizetni a Vállalkozónak a Ptk. előírásai alapján.
2. **Szerződéses időszak:** Felek a szerződést 2022. június 24-től 2024. június 24-igtartó határozott időtartamra kötik. Amennyiben a teljesítés a szerződéses időszak alatt mindkét fél megelégedésére történik, és a 2 éves időszak lejártát megelőző 30 napig írásban elégedetlenségi megkeresés egyik fél részéről sem történik úgy a szerződés automatikusan további 1 évvel meghosszabbodik, de maximum a keretösszeg erejéig.
3. **A szerződő felek kapcsolattartása**

Szerződő Felek a teljesítés időtartamára az együttműködés érdekében képviselőket jelölnek ki, akik jogosultak a munka elfogadására, véleményezésére, a feladatok koordinálásra, a szakmai együttműködés biztosítására, a munka irányítására, a kapcsolat tartására.

Megrendelő részéről kapcsolattartó: Kuczora Attila, irodavezető

 SZTE Beszerzési Igazgatóság

 telefon: +36 (62) 546-794

 E-mail cím: kuczora.attila@gmf.u-szeged.hu

 Vállalkozó részéről kapcsolattartó:

 e-mail:

 telefon:

1. **Teljesítés igazolása, hibás teljesítés**
	1. A szolgáltatás ellenőrzése a megrendelő joga és kötelezettsége, a teljesítés dokumentálása és nyilvántartása a Vállalkozó joga és kötelezettsége.
	2. Késedelmes, és hibás teljesítési kötbér:
* Vállalkozó hibás teljesítési kötbért köteles fizetni, amennyiben bármely általa vállalt szolgáltatást a megrendelésben meghatározottak szerint hibásan teljesíti, melynek mértéke a nettó szerződéses ellenérték 2 százaléka.
* Ha Vállalkozó a munkát a teljesítés helyén, az e-mailes bejelentés időpontjától számított ............ reagálási időn belül saját hibája miatt nem kezdi meg kötbér fizetésére köteles. A késedelmi kötbér mértéke alkalmanként: nettó 5.000,- Ft. A reagálási idő letelte utáni minden munkaidőben számított nyolcórányi időszak után ugyanekkora mértékű késedelmi kötbért köteles fizetni. A kötbér akkor is jár, ha a Megrendelőnek kára nem merül fel. A kötbért a Megrendelő jogosult a benyújtott számlából levonni. Évente három, alkalmanként nyolc órát meghaladó késedelem súlyos szerződésszegésnek felel meg, melyet követően Megrendelő jogosult a szerződést azonnali hatállyal felmondani.
	1. A Vállalkozó nyilatkozik, hogy a társaság nevében feladatot közvetlenül ellátó személy nem áll a Szegedi Tudományegyetemmel foglalkoztatásra irányuló jogviszonyban.
1. **A Szerződés módosítása és felmondása**
	1. Szerződés módosítása, feltételeinek változtatása a Felek egyetértésével, a Szerződés aláírásához jogosultsággal rendelkezők által történhet.
	2. Bármelyik Fél jogosult a Szerződést rendkívüli felmondással, azonnali határidővel a másik Fél súlyos szerződésszegése esetén felmondani. Felek különösen az alábbi szerződésszegéseket tekintik súlyosnak:
* A Vállalkozó a szükséges és kijelölt feladatokat Megrendelő érdekeivel ellentétesen végzi.
* Vállalkozó a rábízott iratokkal, dokumentumokkal nem tud elszámolni;
* A Vállalkozó az összeférhetetlenségi, versenytilalmi és titoktartási kötelezettségét megszegi;
* Megrendelő 30 napot meghaladó fizetési késedelembe esik;
* Bármelyik fél teljesen vagy lényeges mértékben megszünteti tevékenységét;
	1. A Szerződés felmondással történő megszüntetése esetén Felek az elvégzett szolgáltatások alapján elszámolnak.
1. **Adatvédelemre és titoktartásra vonatkozó rendelkezések**
	1. Feleket a jelen szerződésben foglalt adatok, tények tekintetében a vonatkozó jogszabályi előírásoknak megfelelő titoktartási kötelezettség terheli.
	2. A Vállalkozó a megbízás teljesítése során, az Megrendelővel kapcsolatban tudomására jutott minősített, vagy más titkot képező, illetőleg nem nyilvános, bizalmas adatok és információk, továbbá személyes adatok, információk tekintetében a vonatkozó jogszabályi előírásoknak megfelelő titoktartási kötelezettség terheli.
	3. A Vállalkozó kizárólag a jelen szerződés tárgyát képező tevékenység teljesítésével összefüggésben, a Megrendelő jogos érdekére alapítva kezeli a Megrendelő által számára hozzáférhetővé tett személyes adatokat. A Megrendelő szavatol az érintettek személyes adatai hozzáférhetővé tételének jogszerűségért.
	4. A Vállalkozó adatkezelése a szakmai előírásokban foglalt cél eléréséhez szükséges mértékig terjed. A Vállalkozó az adatkezelést az adatvédelemre vonatkozó jogszabályi előírások, így különösen:
* az Európai Parlament és a Tanács (Eu) 2016/679 Rendeletének (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: GDPR), valamint
* az információs önrendelkezési jogról és az információszabadságról szóló 2011. évi CXII. törvénynek (a továbbiakban: Infotv.), továbbá az ezeken alapuló belső adatkezelési rendjének betartásával végzi.
	1. A Vállalkozó tudomására hozott vagy jutott minden Megrendelői forrásból származó információ és adat Megrendelő üzleti titkát képezi, ennek megőrzésére teljes anyagi kártérítési felelősséggel tartozik.
	2. A Vállalkozó jelen szerződés keretében történt eljárás során állam- és szolgálati titok birtokába nem kerülhet.
1. **Hatályba lépés**
	1. Jelen szerződés mindkét fél általi aláírás napján lép hatályba.
	2. Minden, a jelen szerződés keretében a Felek által egymásnak küldött értesítésnek írott formában (ajánlott levélben, telefaxon) kell történnie. Ezen értesítések hatálya a címzett általi átvételkor, illetve neki történő kézbesítéskor áll be. A Felekközötti levelezés nyelve: magyar.
2. **Vis major**
	1. A szerződő felek mentesülnek a jelen szerződésből fakadó kötelezettségeik nem vagy részleges teljesítésével kapcsolatos felelősség alól, ha a nem teljesítés ellenállhatatlan erők (vis major) következménye.
	2. Vis majornak minősül egy esemény, amely nem vezethető vissza a Szállító vagy Megrendelők saját hibájára vagy gondatlanságára és nem látható előre.
	3. A vis major által érintett fél köteles a másik felet a vis major helyzet bekövetkezéséről, illetve megszűnéséről 3 napon belül értesíteni.
3. **Választott bíróság, alkalmazott jog**
	1. A jelen szerződésből eredő jogvitákat a szerződő felek megkísérlik békés úton rendezni. Amennyiben ez 30 napon belül nem vezet eredményre, a szerződő Felek a vita elbírálása céljából alávetik magukat a Megrendelő székhelye szerinti magyar bíróság eljárásának. A felek kikötik, hogy az eljárás nyelve magyar és az eljárásban a magyar jogot kell alkalmazni.
	2. A Szerződő Felek tudomásul veszik, hogy a jelen szerződés - a Kbt. szerinti esetleges korlátozásokkal - nyilvános, tartalma közérdekű adatnak minősül.
	3. A Szerződő Felek a jelen szerződésben nem szabályozott kérdésekben a Ptk. előírásai az irányadók.

Szeged, 2022.

**Megrendelő részéről: Vállalkozó részéről:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Prof. Dr. Rovó László**

 **rektor ügyvezető**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Dr. Fendler Judit**

 **kancellár**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Tácsi Ildikó**

 **GF főigazgató/pénzügyi ellenjegyző**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Dr. Nagy Paulina**

 **jogi ellenjegyző**